Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 635

2. Környezetvédelmi tulajdonság A plakett alkalmazása szempontjából a környezetvédelmi tulajdonságot konstrukciós jellemzői, illetve a gépkocsitípus nemzetközi előírások szerinti jóváhagyása határozza meg. A gépkocsik a környezetvédelmi tulajdonság szerint a következő négy csoportba sorolhatók: 2.1. Korszerű, környezetbarát gépkocsik 2.1.1. a lambda (λ) szabályozott keverékképzésű, katalizátoros benzinüzemű személygépjárművek, kistehergépkocsik, és kisbuszok (megengedett legnagyobb összes tömeg ≤3500 kg), 2.1.2. az Európai Unió tagországaiban vagy az Egyesült Államokban, 1998. január 1-je után gyártott dízelüzemű személygépkocsik, kistehergépkocsik és kisbuszok (megengedett legnagyobb összes tömeg≤3500 kg), 2.1.3. a legalább az EURO-II minősítésnek megfelelő tehergépjárművek, nehéz tehergépjárművek és autóbuszok (megengedett legnagyobb összes tömeg >3500 kg), és 2.1.4. minden a tulajdonos által igazoltan legalább a Tanács 96/69/EK irányelvének és az ENSZ EGB 49.02/B. előírásnak megfelelő dízelüzemű gépkocsik. 2.2. Csökkentett szennyezésű gépkocsik — szabályozatlan keverékképzésű, katalizátorral felszerelt benzinüzemű személygépkocsik, kistehergépjárművek és kisbuszok (megengedett legnagyobb összes tömeg ≤3500 kg), — tiszta (csak gázzal üzemeltethető) gázüzemű (LPG vagy CNG) személygépkocsik, kistehergépjárművek és kisbuszok (megengedett legnagyobb összes tömeg ≤3500 kg). 2.3. Hagyományos benzinmotoros gépkocsik az első két csoportba nem tartozó négyütemű, benzinüzemű motorral hajtott gépkocsik. 2.4. Hagyományos kétütemű és dízelmotoros gépkocsik az első két csoportba nem tartozó kétütemű és dízelmotorral hajtott gépkocsik.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes